text: Model-helikoptere i luften
  07 august 2011 kl. 12.33
  Opvisning i dag over Randbøldal i den svære kunst at flyve med modelhelikoptere. Det skete som et forsøg på at få lokket flere til at besøge de lokale museer i området.
  2-300 kiggede med, da Danmarks-mesteren Søren Østergaard - der kommer fra Bindeballe - viste sine færdigheder frem. 
  Det specielle ved at flyve med modelhelikopetere er, at der skal flyves i tre dimensioner: op og ned - rundt om sig selv og frem og tilbage.
  Ikke mindst er det en ganske særlig udfordring at flyve baglæns i stor fart. 
  Formålet med opvisningen lykkedes også - områdets museer melder om fint besøg. Ikke mindst Vandel Bunker-Museum udøvede en magisk tiltrækning på drenge i alle aldre, fortæller en af arrangørerne, Niels Schaiffel-Nielsen til TV SYD.
  